
 10.3.2012
 BG
 Официален вестник на Европейския съюз
 L 72/32
 РЕГЛАМЕНТ ЗА ИЗПЪЛНЕНИЕ (ЕС) No 208/2012 НА КОМИСИЯТА
 от 9 март 2012 година
 за изменение на Регламент за изпълнение (ЕС) No 562/2011 за приемане на план относно разпределянето между държавите-членки на ресурси, начислими към бюджетната 2012 година, за снабдяването с храна от интервенционните складове в полза на най-нуждаещите се лица в Европейския съюз и за дерогация от някои разпоредби на Регламент (ЕС) No 807/2010
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 43, букви е) и ж) във връзка с член 4 от него,
 като взе предвид Регламент (ЕО) No 2799/98 на Съвета от 15 декември 1998 г. за определяне на агромонетарния режим на еврото (2), и по-специално член 3, параграф 2 от него,
 като има предвид, че:
 (1)
 Член 27 от Регламент (ЕО) No 1234/2007, изменен с Регламент (ЕС) No 121/2012 на Европейския парламент и на Съвета (3), създаде схема, по която може се разпределя храна на най-нуждаещите се лица в Съюза. За тази цел могат да се предоставят продукти от интервенционните складове или, когато не са налице интервенционни складове, подходящи за схемата за разпределяне на храна, може да се закупуват хранителни продукти на пазара. За 2012 и 2013 г. тази схема е включена в списъка с допустими мерки за финансиране от страна Европейския фонд за гарантиране на земеделието (ЕФГЗ), посочени в Регламент (ЕО) No 1290/2005 на Съвета от 21 юни 2005 г. относно финансирането на Общата селскостопанска политика (4), в рамките на годишен максимален размер от 500 милиона евро.
 (2)
 В съответствие с член 27, параграф 3 от Регламент (ЕО) No 1234/2007 Комисията трябва да приеме годишни планове. Годишният план за разпределяне за 2012 г. беше приет на 10 юни 2011 г. с Регламент за изпълнение (ЕС) No 562/2011 на Комисията (5) само въз основа на продукти, налични в интервенционните складове. Допълнителните средства, предоставени за бюджетна 2012 година за разпределяне на храна на най-нуждаещите се лица в Съюза в резултат на изменението на член 27 от Регламент (ЕО) No 1234/2007 с Регламент (ЕС) No 121/2012, следва да се разпределят на държавите-членки.
 (3)
 С цел осигуряване на спазването на заложения в годишния бюджет максимален размер, когато е приложимо, разходите по прехвърлянията в рамките на Съюза трябва да бъдат включени в общия размер на средствата, предоставени на всяка държава-членка за изпълнение на плана за разпределяне за 2012 г. Освен това сроковете, определени в член 9 от Регламент (ЕС) No 807/2010 на Комисията от 14 септември 2010 г. относно установяване на подробни правила за снабдяването с храна от интервенционни складове в полза на най-нуждаещите се лица в Съюза (6) за молбите за плащания и извършването на плащанията от страна на компетентните органи, следва да бъдат приспособени, за да се гарантира, че средствата, разпределени в плана за разпределяне за 2012 г.,